Jodeci

Jodeci  ni kundi la muziki wa R&B lenye wanachama wanne kutoka nchini Marekani. Wanachama wake ni pamoja na DeVanté Swing, Mr. Dalvin, K-Ci, na JoJo. Lilianzishwa mnamo mwaka 1988 Charlotte, North Carolina, Jodeci lilianza kama kundi la wawili tu, DeVanté Swing na JoJo, lakini baadaye kila mmoja aliongeza ndugu yake. Baada ya kusaini mkataba na Uptown Records mnamo 1990, kundi hilo lilikamilisha kazi kwenye albamu yao ya kwanza, Forever My Lady (1991), iliyowapa mafanikio makubwa na nyimbo tatu mfululizo zilizoshika nafasi ya 1 kwenye chati za Billboard R&B: wimbo wa jina la albamu, "Stay" na "Come and Talk to Me".

Mafanikio ya kundi hilo kibiashara na kwa wakosoaji yaliendelea na kutolewa kwa Diary of a Mad Band (1993), ambayo inajumuisha nyimbo zilizovuma za Billboard "Cry for You" na "Feenin'", na The Show, the After Party, the Hotel (1995), ambayo inajumuisha nyimbo zingine zilizovuma zaidi katika chati za Billboard " Freek'n You", "Love U 4 Life", na "Get On Up". Kundi hilo lilijaribu mitindo mbalimbali ya muziki ambayo kwa kawaida haihusiani na R&B ya asili. Kwa ujumla Jodeci wanajumuisha hip hop soul, muziki wa injili na new jack swing katika muziki wao, jambo lililosababisha kundi hilo kuonekana sana na wasanii wa hip hop wakati wa miaka ya 1990. Kila albamu iliyotolewa na kundi hilo katika kipindi hiki ilipata cheti cha platinamu na Recording Industry Association of America (RIAA), na kusaidia kufafanua upya aina hiyo ya muziki, ikiruhusu ukuaji wa kimaudhui na kimuziki katika R&B.

Mnamo 1996, walitangaza kusitisha shughuli – ingawa waliendelea kufanya kazi ya muziki kama kundi – jambo lililomfanya K-Ci & JoJo kujitenga kama wawili, wakitoa albamu tano hadi 2013, wakati kundi hilo liliungana tena kwa albamu yao ya nne ya studio, The Past, the Present, the Future (2015). Hadi sasa, Jodeci wameuza zaidi ya rekodi milioni 20 ulimwenguni kote. Jarida la Complex lililiweka kundi hilo nafasi ya 1 kwenye orodha yao ya "1990s Male R&B Group Pyramid of Excellence" mnamo 2014, likiwa moja ya makundi yenye ushawishi mkubwa zaidi ya miaka ya 1990, na kundi bora zaidi la R&B wakati wote.

 Historia 
 1983–1991: Mwanzo na uanzilishaji wa kundi 
Wakiwa wamekulia katika familia ya kidini sana ya Kipentekoste, ndugu wawili K-Ci na JoJo – ambao wakati huo walijulikana kama Little Cedric & the Hailey Singers – awali walitumbuiza na kurekodi kama kundi la gospo, wakitoa albamu tatu; Jesus Saves, I'm Alright Now, na God's Blessings. Baadaye K-Ci wakafananishwa na Michael Jackson wakati wa kazi yao ilikuwa Gospel pekee. Tofauti, Bw. Dalvin na DeVanté Swing walitumbuiza na kufanya ziara katika kundi la gospel la familia yao lililoitwa Degrate Delegation. Studio ndipo mahali ambapo wawili hao baadaye walijuana kupitia mahusiano ambayo wanachama walikuwa nayo wakati huo. Katika mahojiano ya 2011, Dalvin alisema, "kulikuwa na kundi hili la gospel la wasichana lililoitwa UNITY na kisha Don DeGrate Delegation, ambalo mimi na Devanté tulicheza nalo. Kwa hivyo tulikutana na baadhi ya wasichana kutoka UNITY na [mmoja] alikuwa na mahusiano na K-Ci kabla hata hatujakutana [na yeye] alikuwa akituambia kila wakati kwamba tunahitaji kukutana na K-Ci na JoJo." Muda mfupi baada ya kukutana, ndugu hao walianza kuishi pamoja baada ya kuacha familia zao ili kufuata kazi za muziki.

Akiwa na umri wa miaka 16, DeVanté Swing alisafiri hadi Minneapolis, akitumaini kutembelea Paisley Park ili kufanya majaribio kwa Prince. Baadaye Swing alisema, 'Nilikuwa Paisley Park kila siku nikiomba kazi, nikiwaomba watu wasikilize kanda yangu. Mpokeaji aliendelea kusema asingeweza kunisaidia'. Kukataliwa kulimchochea Swing kuhamia tena North Carolina, na kufanya kazi ili kuboresha ujuzi wake wa utunzi wa nyimbo na utayarishaji. Baada ya kuwasili, Swing aliendelea kurekodi na wanachama wa ziada wa kundi, hatimaye kuunda Jodeci, na akaanza kufanya kazi kwenye kanda mfano awali (demo) ili kuwasilisha kwa watendaji wa lebo. Jina Jodeci ni kifupi cha majina ya wanachama wote. "Jo" inatoka kwa JoJo, "De" inatoka kwa Devante, na Ci inatoka kwa K-Ci, huku Dalvin akijiunga na kundi baadaye. 

Hivi karibuni wanachama walisafiri hadi New York City na demo ya nyimbo 29, kanda 3, wakitarajia mkataba wa kusaini na Uptown Records. Baada ya kuwasili New York, na bila kujua mahali pa kampuni tanzu ya MCA, kundi lilitumia kitabu cha simu kupata anwani ya kampuni hiyo, iliyoko Clinton Street huko Brooklyn. Baadaye Swing alitoa maoni juu ya usajili huo, "hatukuwa na miadi lakini nilijua Uptown ilikuwa nini, na nilitaka tuwepo huko." Kundi lilikatazwa haraka kufanya majaribio hadi Andre Harrell alipokubali kusikiliza demo. Akiwa na shaka juu ya ubora wa hali ya juu wa utayarishaji, Harrell aliomba kundi litumbuize, ambapo walitumbuiza "Come and Talk to Me" na "I'm Still Waiting", mbele ya Jeff Redd. Msanii wa Hip hop Heavy D alisikia utumbuizaji huo na akamshauri Harrell, hatimaye akawapeleka kundi hilo kwenye chakula cha jioni na kuwapa mkataba wa kurekodi.

Jodeci walipewa mwanafunzi wa wakati huo wa Uptown  alikuwa Sean Combs, ambaye alichukua jukumu la kukuza wasanii wapya. Kutofautisha mitindo iliyoasisiwa katika R&B na akina New Edition na Boyz II Men, Bw. Dalvin aliunda sura mpya ya kundi. Combs alisaidia kupata sura hiyo kupitia kwa Andre Harrell, akiendeleza mtindo wa hip-hop, kama vile kofia za besiboli na buti za Timberland, kwa kundi ili kuanzisha urembo tofauti katika aina hiyo. Kundi lilianzishwa baada ya kutoa sauti za usuli kwenye wimbo wa 1990 "Treat Them Like They Want to Be Treated", na lilitumbuiza moja kwa moja kwenye Soul Train mnamo Juni 11, 1991.

 1990–1995: Forever My Lady, Diary of a Mad Band, na The Show, the After Party, the Hotel 
Baada ya kupata mkataba wa kurekodi mwaka 1990, kundi lilitoa albamu yao ya kwanza Forever My Lady mwaka uliofuata. Mwandishi Ronin Ro alisisitiza, "Hawafanani tena na waimbaji wa injili… Puffy pia aliwaomba wajenge fumbo lao kwa kupiga picha wakiwa wamegeuka mgongo kwa kamera, jambo alilokopa kutoka kwenye onyesho la jukwaa la Guy." Nishati ya kuvutia ya albamu hiyo ilionyesha uwezo wa DeVanté wa kutunga nyimbo, ikianzisha upekee katika uzalishaji wake ambao ulichanganya uimbaji wa soul wa zamani na New Jack Swing, na kuunda uzalishaji wenye ujasiri mkubwa. Ilikuwa na nyimbo nambari 1 za R&B "Forever My Lady," "Stay," na "Come and Talk to Me." Bw. Dalvin anakumbuka jinsi albamu Forever My Lady ilivyoundwa, "Toleo la mwisho la albamu lililotolewa lilituchukua wiki moja tu kulimaliza kwa sababu tayari tulikuwa tumeandika nyimbo. Ilikuwa kuhusu kupata sauti zetu sawa kwa sababu sauti za kuimba zilikuwa tayari zimekamilika. Ilikuwa suala letu kurudi studio kuunda upya biti na nyimbo... Nyimbo nyingi ziliandikwa kabla hatujaondoka North Carolina. Kaka yangu alikuwa na miaka 16 na mimi nilikuwa na miaka 14 tulipounda nyimbo..." Albamu hiyo iliendelea kuuza nakala zaidi ya milioni tatu.

Mnamo 1993, ugomvi mdogo uliibuka juu ya albamu ya pili ya bendi, Diary of a Mad Band; Jodeci, wakiwa hawafurahishwi na jinsi walivyotendewa na Uptown, walianzisha wazo la kuondoka kwenda Death Row Records, jambo lililosababisha karibu kutokuwepo kabisa kwa matangazo ya albamu.  Ikifikia nambari 3 kwenye Billboard 200 na nambari moja kwenye chati ya albamu za R&B, ambapo ilikaa kwa wiki mbili, ikitoa kibao cha #1 cha R&B "Cry for You"; "Feenin'" na "What About Us", Diary of a Mad Band hatimaye ilipata platinum maradufu. Jodeci pia walifanya toleo la "Lately", wimbo wa Stevie Wonder, kwa ajili ya toleo la Uptown MTV Unplugged mnamo 1993. Toleo la wimbo wa kundi hilo lilitolewa kama wimbo wa kukuza, likidai nafasi ya kwanza kwenye chati ya Hot R&B/Hip-Hop Singles & Tracks kama kibao nambari moja cha R&B cha nne cha kundi. Pia ilikuwa kibao cha pop kilichofika kilele cha juu zaidi cha Jodeci, ikifikia nambari nne kwenye Billboard Hot 100 mnamo Agosti 1993. Iliuza nakala 900,000 na ilipewa cheti cha dhahabu na Recording Industry Association of America. Toleo la studio ya wimbo huo lilijumuishwa kwenye Diary of a Mad Band.

Albamu ya tatu ya Jodeci, The Show, the After Party, the Hotel, ilitolewa mnamo Julai 1995, ikifikia nafasi ya pili kwenye Billboard 200 na kuifanya kuwa toleo la juu zaidi la kundi na kuongoza chati ya Albamu za R&B za Marekani. Kufikia Septemba 1995, ilipewa cheti cha platinamu katika mauzo na RIAA, baada ya mauzo kuzidi nakala milioni moja nchini Marekani. Albamu hiyo ilikuwa na nyimbo zilizovuma Top 40 "Freek'n You", "Love U 4 Life" na "Get on Up".

 2014–Sasa: Kurudi na The Past, the Present, the Future 
Mnamo Februari 2014, Timbaland alifichua kuwa alikuwa akifanya kazi na Jodeci kwenye albamu yao ya kurudi mjini.

Mnamo Novemba 7, 2014, Jodeci waliungana tena na kutumbuiza nyimbo zao za kale kwenye Tuzo za Soul Train za 2014. Utumbuizaji huo pia ulijumuisha sehemu ya wimbo mpya kabisa ulioitwa "Nobody Wins," ambao ulitolewa Desemba 22, 2014. Wimbo huo ni wimbo wa kwanza kutolewa na Jodeci baada ya zaidi ya miaka 18. Wimbo wa mwisho uliotolewa na kundi hilo ulikuwa "Get on Up", mnamo 1996. Kabla ya utumbuizaji huo, kundi hilo halikuwa limepanda jukwaa pamoja nchini Marekani tangu 2006.

Mnamo Januari 28, 2015, wimbo wa pili ulioitwa "Every Moment" ulitolewa. Pia mwezi huo huo, ilitangazwa na Epic Records kwamba Jodeci walikuwa wamesainiwa na lebo hiyo ili kutoa albamu yao mpya. Timbaland, ambaye hivi karibuni alileta Mosley Music Group yake kwa Epic, alifanya kazi kwenye albamu hiyo. Albamu yao ya nne, The Past, the Present, the Future, ilitolewa mnamo Machi 31, 2015. Ilikuwa albamu yao ya kwanza baada ya miaka 20.

Muda mfupi baada ya kutolewa kwa albamu, ziara ya kuungana tena ya Jodeci ilitangazwa. Onyesho la kwanza lilifanyika mnamo Juni 6, 2015, huko Richmond, Virginia, kama sehemu ya tamasha la 11 la kila mwaka la Stone Soul Music Festival la jiji hilo. Jodeci walikuwa wa kwanza kutumbuiza katika tukio hilo, ikiashiria tamasha rasmi la kwanza la kundi hilo nchini Marekani tangu 1995.

 Wanachama 
Sasa
DeVante Swing – (1988–sasa) (mtayarishaji, mtunzi wa nyimbo, sauti za nyuma; Baritone)
Mr. Dalvin – (1988–sasa) (mtayarishaji, mtunzi wa nyimbo, sauti za nyuma; Tenor wa Pili)
K-Ci – (1988–sasa) (mwimbaji kiongozi, mtunzi wa nyimbo, Tenor / Baritone)
JoJo – (1988–sasa) (mwimbaji kiongozi, mtunzi wa nyimbo, Tenor)

 Diskografia 
Albamu za Studio
 Forever My Lady (1991)
 Diary of a Mad Band (1993)
 The Show, the After Party, the Hotel (1995)
 The Past, the Present, the Future (2015)

 Tazama pia 
K-Ci & JoJo
Swing Mob

 Marejeo 

 Viungo vya nje 

Category:Makundi ya muziki
Category:Wanamuziki wa Marekani